**Coldplay** je britská pop-tanečná skupina, ktorú v roku 1996 založil hlavný vokalista Chris Martin a hlavný gitarista Jonny Buckland na University College London (UCL). Skupina vystupovala pod menom Pectoralz, ale po príchode basgitaristu Guya Berrymana zmenili ich názov na Starfish. Will Champion sa pripojil k skupine ako bubeník, zadný vokalista a multi-inštrumentalista. Manažér Phil Harvey je často považovaný za neoficiálneho piateho člena. V roku 1998 sa skupina premenovala na Coldplay, pred vydaním EP: *Safety* (1998), *Brothers & Sisters* ako singel v roku 1999 a *The Blue Room* v tom istom roku.

Skupina začala žať úspech po vydaní singlu „Yellow" v roku 2000, po ktorom nasledoval ich debutový album *Parachutes*, ktorý bol nominovaný na Mercury Prize. Ich druhý album *A Rush of Blood to the Head* (2002), mal ohlas u kritikov a vyhral viacero cien, vrátane *NME*'s Album roka. Ich ďalším albumom bol *X&Y*, ktorý sa stal svetovo najpredávanejším albumom roku 2005. Stretol sa väčšinou s pozitívnym ohlasom, ale niektorí kritici sa vyjadrili, že to bolo horšie ako ich predchádzajúci album. V roku 2008 vydali svoj štvrtý album s názvom *Viva la Vida or Death and All His Friends.* Produkoval ho Brian Eno a znovu sa stretol s veľkým množstvom pozitívnych ohlasov. Tento album získal 7 nominácií Grammy Awards a vyhral na 51. ročníku Grammy Awards. 24. októbra 2011, vydali svoj piaty album *Mylo Xyloto*, ktorý získal zmiešaný aj pozitívny ohlas a dostal sa na popredné priečky 34 krajín. Stal sa tiež najpredávanejším rockovým albumom roku 2011 v Spojenom kráľovstve. 16. mája 2014, vydali svoj šiesty album s názvom *Ghost Stories*, ktorý bol na prvých priečkach v iTunes Store vo viac ako 100 krajinách. Odvtedy skupina vydala dva albumy, *A Head Full of Dreams* (2015) a *Everyday Life* (2019).

Počas svojej kariéry vyhrala skupina množstvo hudobných cien, vrátane 8 Brit Awards, 3-krát sa stala víťazom Best British Group, získala 5 MTV Video Music Awards a v neposlednom rade vyhrala 7 Grammy Awards z 25 nominácií. Coldplay predali celosvetovo viac ako 80 miliónov nahrávok.

Diskografia
-----------

### Štúdiové albumy

* *Parachutes* (2000)
* *A Rush of Blood to the Head* (2002)
* *X&Y* (2005)
* *Viva La Vida or Death And All His Friends* (2008)
* *Mylo Xyloto* (2011)
* *Ghost Stories* (2014)
* *A Head Full of Dreams* (2015)
* *Everyday Life* (2019)
* *Music Of The Spheres* (2021)

### Koncertné albumy

* *Coldplay Live 2003* (2003)
* *LeftRightLeftRightLeft* (2009)
* *Coldplay Live 2012* (2012)
* *Ghost Stories Live 2014* (2014)

### Kompilačné albumy

* *Safety / Ode to Deodorant* (1998)
* *A Rush of Blood to the Head / Parachutes* (2006)
* *The Singles 1999–2006* (2007)
* *The Remixes* (2007)
* *Parachutes / A Rush of Blood to the Head / Live 2003* (2007)
* *Viva la Vida / X&Y* (2011)
* *4 CD Catalogue Set* (2012)

### Video albumy

* *Coldplay Live 2003* (2003)
* *Coldplay Live 2012* (2012)

### Extended plays

* *Safety* (1998)
* *The Blue Room* (1999)
* *Acoustic* (2000)
* *Trouble – Norwegian Live EP* (2001)
* *Mince Spies* (2001)
* *Remixes* (2003)
* *Prospekt's March* (2008)
* *Every Teardrop Is a Waterfall* (2011)
* *iTunes Festival: London 2011* (2011)
* *Live in Madrid* (2011)
* *A Sky Full of Stars* (2014)
* *Live from Spotify London* (2016)
* *Kaleidoscope* (2017)

Referencie
----------

1. ↑  Ali, Mehreen F.. *All That Is Cold play* [online]. 26 November 2005, [cit. 2008-05-01]. Dostupné online. Archivované 2008-06-01 z originálu.
2. ↑  (Roach 2003)
3. ↑  Roach, p. 22
4. ↑   *Newsreel: An appeal to Wikipedia enthusiasts* [online]. [Cit. 2014-09-22]. Dostupné online.
5. ↑   Nominations for the 51st Grammy Awards. *USA Today*, 3 December 2008. Dostupné online [cit. 2008-12-28].
6. ↑   *Coldplay, Noel Gallagher and Foo Fighters revealed as biggest selling rock acts of 2011* [online]. 17 January 2012, [cit. 2014-09-22]. Dostupné online.
7. ↑   *Coldplay No.1 on iTunes in 100 countries* [online]. Mail Online, [cit. 2014-06-27]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Coldplay**

Externé odkazy
--------------

* Oficiálna stránka skupiny Coldplay
* Oficiálny YouTube kanál skupiny Coldplay
* Oficiálny účet skupiny Coldplay na Instagrame
* Oficiálny účet skupiny Coldplay na Twitteri
* Oficiálny účet skupiny Coldplay na Facebooku
* Skupina Coldplay na iTunes

Zdroj
-----

*Tento článok je čiastočný alebo úplný preklad článku Coldplay na anglickej Wikipédii (číslo revízie nebolo určené).*